


TELŠIŲ RAJONO SAVIVALDYBĖS 
TARYBA


SPRENDIMAS
DĖL TELŠIŲ RAJONO SAVIVALDYBĖS ADMINISTRACIJOS NUOSTATŲ PATVIRTINIMO

2024 m. sausio 25  d. Nr. T1-3
Telšiai 


Vadovaudamasi Lietuvos Respublikos civilinio kodekso 2.46 straipsniu, Lietuvos Respublikos vietos savivaldos įstatymo 15 straipsnio 2 dalies 9 punktu, 33 straipsnio 1 dalimi, Lietuvos Respublikos biudžetinių įstaigų įstatymo 5 straipsnio 3 dalies 1 punktu, 7 straipsnio 2, 5 ir 6 dalimis, Telšių rajono savivaldybės taryba n u s p r e n d ž i a:
. Patvirtinti Telšių rajono savivaldybės administracijos nuostatus (pridedama).
. Įgalioti Telšių rajono savivaldybės administracijos direktorių Zigmą Nevardauską pasirašyti patvirtintus Telšių rajono savivaldybės administracijos nuostatus ir teisės aktų nustatyta tvarka įregistruoti juos Juridinių asmenų registre.
. Pripažinti netekusiu galios Telšių rajono savivaldybės tarybos 2023 m. birželio 29 d. sprendimą Nr. T1-173 „Dėl Telšių rajono savivaldybės administracijos nuostatų patvirtinimo“.
. Nustatyti, kad šio sprendimo 1 ir 3 punktai įsigalioja nuo šio sprendimo 1 punktu patvirtintų nuostatų įregistravimo Juridinių asmenų registre dienos.


Savivaldybės meras								Tomas Katkus


PATVIRTINTA
Telšių rajono savivaldybės
tarybos 2024 m. sausio 25 d.
sprendimu Nr. T1-3

TELŠIŲ RAJONO SAVIVALDYBĖS
ADMINISTRACIJOS NUOSTATAI

 SKYRIUS


. Telšių rajono savivaldybės administracijos nuostatai (toliau – Nuostatai) reglamentuoja Telšių rajono savivaldybės administracijos (toliau – Administracija) veiklos tikslus, uždavinius ir funkcijas, savininko teises ir pareigas įgyvendinančios institucijos kompetenciją, Administracijos valdymą, darbo organizavimą, Administracijos direktoriaus kompetenciją, lėšų ir turto naudojimo tvarką, kontrolę, Nuostatų keitimo  ir įsigaliojimo tvarką. 
. Įstaigos pavadinimas – Telšių rajono savivaldybės administracija.  Administracija įregistruota Juridinių asmenų registre, kodas 1180878299. 
. Administracijos teisinė forma – biudžetinė įstaiga.
. Administracija yra juridinis asmuo,  turintis herbinį antspaudą su pavadinimu „Telšių rajono savivaldybės administracija“ ir Telšių rajono savivaldybės (toliau – Savivaldybė) herbu bei blanką su savo pavadinimu ir Savivaldybės herbu, sąskaitas bankuose ir kitose kredito įstaigose. Už antspaudo naudojimą ir saugojimą atsakingas Administracijos direktorius arba jo įgaliotas asmuo. Administracijos struktūriniai padaliniai ir administracijos filialai – seniūnijos (Administracijos struktūriniai teritoriniai padaliniai; toliau – Seniūnijos) taip pat gali turėti antspaudus, blankus ir Seniūnijos – sąskaitas bankuose ir kitose kredito įstaigose. 
. Administracija yra išlaikoma iš Savivaldybės biudžeto asignavimų ir kitų teisėtai gautų lėšų.
. Administracijos savininkas yra Savivaldybė, kodas 111101724. 
. Administracijos savininko teises ir pareigas įgyvendinanti institucija – Savivaldybės taryba. Jos kompetencija:
. Savivaldybės mero teikimu tvirtinti ir keisti Administracijos Nuostatus; 
. priimti sprendimą dėl Administracijos buveinės pakeitimo;
. priimti sprendimą dėl Administracijos pertvarkymo, reorganizavimo ar likvidavimo;
. priimti sprendimą dėl seniūnijų steigimo, panaikinimo ir jų skaičiaus nustatymo;
. spręsti kitus Lietuvos Respublikos vietos savivaldos įstatyme, Lietuvos Respublikos biudžetinių įstaigų įstatyme, kituose teisės aktuose bei šiuose Nuostatuose savininko teises ir pareigas įgyvendinančiai institucijai priskirtus klausimus.
. Administracijos įgaliojimai nėra susiję su Savivaldybės tarybos ir Savivaldybės mero įgaliojimų pabaiga. Administracijos veiklos laikotarpis neribojamas. Administracijos finansiniai metai yra kalendoriniai metai.
. Administracija savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos, Lietuvos Respublikos viešojo administravimo, Lietuvos Respublikos valstybės tarnybos, Lietuvos Respublikos biudžetinių įstaigų įstatymais, Lietuvos Respublikos Vyriausybės nutarimais, Savivaldybės tarybos veiklos reglamentu, Savivaldybės tarybos sprendimais, Savivaldybės mero potvarkiais, Administracijos direktoriaus įsakymais, šiais Nuostatais ir kitais teisės aktais. 
. Administracija yra paramos gavėja.
. Administracijos buveinės adresas: Žemaitės g. 14, LT-87133 Telšiai.

 SKYRIUS


. Administracijos vykdomos veiklos rūšys atitinka veiklą, nustatytą Ekonominės veiklos rūšių klasifikatoriuje (EVRK 2 red.), patvirtintame Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“:
. bendroji viešojo valdymo veikla (84.11);
. Lietuvos Respublikos savivaldybių veikla (84.11.20);
. Lietuvos Respublikos seniūnijų veikla (84.11.30).
.	iždo valdymas ir priežiūra (84.11.40);
.	biudžeto vykdymas ir valstybinių fondų tvarkymas (84.11.50). 
. Administracijos veiklos tikslai, vykdant teisės aktų jai nustatytas funkcijas – organizuoti ir kontroliuoti Savivaldybės institucijų sprendimų įgyvendinimą arba pačiai juos įgyvendinti, įgyvendinti įstatymus ir Lietuvos Respublikos Vyriausybės nutarimus, nereikalaujančius Savivaldybės tarybos sprendimų, administruoti viešųjų paslaugų teikimą, atlikti viešojo administravimo funkcijas.
. Administracijos veiklos uždaviniai, siekiant iškeltų tikslų, yra užtikrinti:
. veiklos teisėtumą;
. Savivaldybės ir valstybės interesų derinimą; 
. bendruomenės ir atskirų Savivaldybės gyventojų interesų derinimą; 
. gyventojų dalyvavimą tvarkant Savivaldybės reikalus;
. veiklos viešumą ir skaidrumą; 
. plėtros ir veiklos planingumą;
. reagavimą į gyventojų nuomonę;
. žmogaus teises ir laisves, jų gerbimą;
. viešojo administravimo principus.
. Administracija, vykdydama jai pavestus uždavinius, atlieka šias funkcijas:
. Savivaldybės teritorijoje organizuoja ir kontroliuoja Savivaldybės institucijų sprendimų įgyvendinimą arba pati juos įgyvendina;
. įgyvendina įstatymus ir Lietuvos Respublikos Vyriausybės nutarimus, nereikalaujančius Savivaldybės tarybos sprendimų;
. įstatymų nustatyta tvarka organizuoja Savivaldybės biudžeto pajamų, išlaidų ir kitų piniginių išteklių buhalterinės apskaitos tvarkymą, organizuoja ir kontroliuoja Savivaldybės turto valdymą ir naudojimą;
. administruoja viešųjų paslaugų teikimą;
. rengia Administracijos direktoriaus įsakymų projektus, Savivaldybės institucijų sprendimų ir potvarkių projektus;
. dėl Savivaldybės tarybos sprendimo projekto, išskyrus Nuostatų 15.5 papunktyje nurodytus spendimų projektus, Lietuvos Respublikos vietos savivaldos įstatyme nustatyta tvarka ir terminais pateikia išvadas;
. atlieka Savivaldybės tarybos posėdžių sekretoriaus (-ių), Savivaldybės mero, Savivaldybės tarybos narių ir Savivaldybės kontrolės ir audito tarnybos finansinį, ūkinį ir materialinį aptarnavimą;
. atlieka kitas įstatymais, teisės aktais nustatytas funkcijas.

 SKYRIUS


. Administracija yra savivaldybės biudžetinė įstaiga, kurią sudaro struktūriniai padaliniai, į struktūrinius padalinius neįeinančios pareigybės ir savivaldybės administracijos filialai – seniūnijos (savivaldybės administracijos struktūriniai teritoriniai padaliniai). 
. Administracijos nuostatus mero teikimu tvirtina ir keičia Savivaldybės taryba. 
. Administracijai vadovauja Administracijos direktorius (toliau – Administracijos direktorius). Administracijos direktorius yra įstaigos vadovas. Administracijos direktorius tiesiogiai ir asmeniškai atsako Savivaldybės merui už įstatymų, įstatymų įgyvendinamųjų teisės aktų, Lietuvos Respublikos Vyriausybės, Savivaldybės tarybos, Savivaldybės mero sprendimų įgyvendinimą Savivaldybės teritorijoje jo kompetencijai priskirtais klausimais.
. Administracijos direktorių į pareigas skiria ir atleidžia Savivaldybės meras. Administracijos direktorius skiriamas Savivaldybės mero įgaliojimų laikui, jis yra politinio (asmeninio) pasitikėjimo valstybės tarnautojas. 
. Asmuo, skiriamas į Administracijos direktoriaus pareigas, turi atitikti įstatymuose ir kituose teisės aktuose nustatytus reikalavimus, taikomus išduodant leidimą dirbti ar susipažinti su įslaptinta informacija.
. Administracijos direktorius veiklą organizuoja ir veikia Administracijos vardu bendradarbiaudamas su kitais juridiniais asmenimis, vadovaudamasis šiais Nuostatais, pareigybės aprašymu bei Savivaldybės institucijų priimtais teisės aktais.
. Administracijos direktoriaus pareigybės aprašymą tvirtina, įgyvendina kitas personalo valdymo funkcijas šio vadovo atžvilgiu (suteikia atostogas, siunčia į komandiruotes ir pan.) Lietuvos Respublikos valstybės tarnybos įstatymo, kitų teisės aktų nustatyta tvarka Savivaldybės meras. Kai Administracijos direktorius dėl atostogų, laikinojo nedarbingumo ar kitų pateisinamų priežasčių laikinai negali eiti savo pareigų, Administracijos direktoriaus funkcijas atlieka Administracijos direktoriaus pavaduotojas.  Jei Administracijos direktoriaus pavaduotojo pareigybė neįsteigta arba kai Administracijos direktoriaus pavaduotojas dėl atostogų, laikinojo nedarbingumo ar kitų pateisinamų priežasčių negali atlikti Administracijos direktoriaus funkcijų, Administracijos direktoriaus funkcijos Savivaldybės mero potvarkiu pavedamos atlikti kitam Administracijos valstybės tarnautojui.
. Administracijos direktorius:
. valdo Administracijai skirtus biudžeto asignavimus;
. nustato Administracijos struktūrą ir darbuotojų pareigybių sąrašą, organizuoja Administracijos darbą, tvirtina Administracijos struktūrinių padalinių ir Seniūnijų nuostatus, tvirtina Administracijos, Seniūnijų metinius veiklos planus ir kitus strateginio planavimo dokumentų įgyvendinimą detalizuojančius dokumentus ir kontroliuoja jų įgyvendinimą, atsako už vidaus administravimą Administracijoje;
. įstatymų nustatyta tvarka priima į pareigas ir atleidžia iš jų Administracijos valstybės tarnautojus ir darbuotojus, Seniūnijų (biudžetinių įstaigų) vadovus – seniūnus, atlieka kitas Lietuvos Respublikos valstybės tarnybos įstatymo ir Savivaldybės mero jam priskirtas personalo valdymo funkcijas;
. įstatymų nustatytais atvejais organizuoja žemėtvarkos planavimo dokumentų rengimą;
. įstatymų nustatytais atvejais organizuoja Savivaldybės bendrojo plano arba Savivaldybės dalių bendrųjų planų, detaliųjų planų ir vietovės lygmens specialiojo teritorijų planavimo dokumentų rengimą;
. teikia Savivaldybės merui tvirtinti gyvenamųjų vietovių ar jų dalių suskirstymą (sugrupavimą) į seniūnaitijas;
. išduoda leidimus naudoti žūklės plotus vandens telkiniuose, tvirtina žuvų išteklių naudojimo, atkūrimo ir apsaugos žuvininkystės vandens telkiniuose priemonių planus teisės aktų nustatyta tvarka;
. suteikia patalpas Lietuvos Respublikos Seimo nariams pagal Lietuvos Respublikos Seimo statutą;
. karo komendanto prašymu teikia jam dokumentus ir informaciją, būtiną pasirengti Lietuvos Respublikos karo padėties įstatyme nustatytoms karo komendanto funkcijoms atlikti ir jas atliekant;
. kaip įstaigos vadovas, pats vykdo mero suteiktus įgaliojimus ir atlieka kitus tiesioginius mero pavedimus arba įstatymų nustatytais atvejais paveda tai atlikti kitiems savivaldybės administracijos valstybės tarnautojams;
. atstovauja ar įgalioja kitus asmenis atstovauti Administracijai teismuose, valstybės institucijose, santykiuose su fiziniais ir juridiniais asmenimis;
. atlieka kitas teisės aktuose numatytas funkcijas, priskirtas Administracijos direktoriui ir biudžetinės įstaigos vadovui.
. Kai Savivaldybės teritorijoje įvedamas tiesioginis valdymas, Administracijos direktoriaus įgaliojimų klausimas sprendžiamas Lietuvos Respublikos tiesioginio valdymo savivaldybės teritorijoje įstatymo nustatyta tvarka.
. Darbas Administracijoje organizuojamas vadovaujantis Administracijos direktoriaus patvirtintais struktūrinių padalinių ir Seniūnijų nuostatais, valstybės tarnautojų ir darbuotojų pareigybių aprašymais, Administracijos darbo tvarkos taisyklėmis, kitais teisės aktais.
. Administracijos valstybės tarnautojų ir darbuotojų teisinius santykius reglamentuoja Lietuvos Respublikos valstybės tarnybos įstatymas, Lietuvos Respublikos darbo kodeksas, kiti įstatymai ir teisės aktai. Administracijos valstybės tarnautojai ir darbuotojai pavaldūs ir  atskaitingi Administracijos direktoriui, išskyrus Centralizuoto vidaus audito skyriaus valstybės tarnautojus, kurie pavaldūs Administracijos direktoriui ir atskaitingi Savivaldybės merui.
. Administracijos valstybės tarnautojai ir darbuotojai negali būti Savivaldybės, kurioje jie dirba, tarybos nariais.
. Atostogos Administracijos valstybės tarnautojams ir darbuotojams suteikiamos Lietuvos Respublikos valstybės tarnybos įstatymo ir Lietuvos Respublikos darbo kodekso nustatyta tvarka.
. Administracijos valstybės tarnautojų ir darbuotojų funkcijas jų atostogų, komandiruočių, mokymosi ar laikinojo nedarbingumo metu atlieka valstybės tarnautojų ir darbuotojų pareigybių aprašymuose nurodyti arba Administracijos direktoriaus įsakymu paskirti valstybės tarnautojai ir darbuotojai.
. Administracijos raštvedybą tvarko Administracijos Teisės ir administravimo skyrius vadovaudamasis Administracijos Teisės ir administravimo skyriaus nuostatais, Lietuvos vyriausiojo archyvaro įsakymu patvirtintomis Dokumentų rengimo, Dokumentų tvarkymo ir apskaitos taisyklėmis, metodiniais nurodymais raštvedybos ir archyvo darbo klausimais.
. Administracijos direktorius veiklos klausimais organizuoja Administracijos struktūrinių padalinių vadovų ir į šiuos padalinius neįeinančių valstybės tarnautojų bei Seniūnijų seniūnų pasitarimus, kurie yra protokoluojami.
. Administracijos pasitarimų datą, laiką ir vietą, kviestinų asmenų sąrašą nustato Administracijos direktorius.
. Pasitarimuose struktūrinių padalinių, seniūnijų vadovai, į struktūrinius padalinius neįeinantys valstybės tarnautojai Administracijos direktoriui atsiskaito už tai, ar laiku vykdomos užduotys, informuoja apie artimiausius darbus, Savivaldybės tarybos komitetams pateiktus klausimus ir komitetų šiais klausimais priimtus sprendimus, Savivaldybės tarybai pateiktus klausimus ir priimtus sprendimus. Prireikus Administracijos direktorius kai kuriems klausimams nagrinėti numato papildomus pasitarimus ir užduočių vykdytojus.

 SKYRIUS


. Administracija, įgyvendindama jai pavestus uždavinius ir funkcijas, turi teisę: 
. gauti iš visų Savivaldybės institucijų ir kitų įstaigų ir organizacijų, kurių Savininkė yra Savivaldybė, Savivaldybės valdomų įmonių informaciją ir pasiūlymus Administracijos kompetencijai priskirtais klausimais;
. pagal savo kompetenciją tikrinti, kaip Savivaldybės valdomos įmonės, įstaigos ir organizacijos laikosi Lietuvos Respublikos įstatymų, vykdo Lietuvos Respublikos Vyriausybės nutarimus, taip pat Savivaldybės institucijų teisės aktus, duoti privalomus nurodymus šalinti nustatytus  įstatymų ir kitų teisės aktų pažeidimus; 
. pasitelkti Savivaldybės valdomų įmonių, Savivaldybės, taip pat kitų įstaigų bei organizacijų atstovus ir specialistus Savivaldybės institucijų sprendžiamoms problemoms nagrinėti; 
. pagal savo kompetenciją sudaryti sutartis ir susitarimus su juridiniais ir fiziniais asmenimis; 
. inicijuoti darbo grupių, komisijų sudarymą Savivaldybės institucijų teisės aktams ir kitiems klausimams, susijusiems su Administracijos veikla, nagrinėti ir rengti;
. organizuoti seminarus, dalyvauti juose, rūpintis Administracijos valstybės tarnautojų ir darbuotojų tobulinimosi ir kvalifikacijos kėlimu;
. Administracija turi ir kitas įstatymų, kitais teisės aktais jai suteiktas teises. 
.	Administracija privalo:
.	organizuoti Administracijai teisės aktais pavestų funkcijų įgyvendinimą;
.	įgyvendinti pavestus įsipareigojimus vietos bendruomenei ir veikti jos interesais;
.	administruoti viešųjų paslaugų teikimą.

 SKYRIUS


.	Savivaldybei nuosavybės teise priklausantį turtą Administracija valdo, naudoja ir disponuoja juo patikėjimo teise Lietuvos Respublikos biudžetinių įstaigų, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo, kitų teisės aktų, Savivaldybės tarybos sprendimų nustatyta tvarka.
. Administracijos lėšų šaltinius sudaro:
. asignavimai veiklai ir programoms vykdyti;
. už teikiamas paslaugas gautos lėšos;
. finansinė ir kita parama;
. pavedimų lėšos;
. Europos Sąjungos struktūrinių ir kitų fondų lėšos;
. kitos teisės aktų nustatytos pajamos.
. Savivaldybės tarybos Administracijai skirtus biudžeto asignavimus valdo Administracijos direktorius. Administracija skirtas lėšas naudoja Nuostatuose numatytai veiklai įstatymų nustatyta tvarka.
. Administracija finansinę apskaitą organizuoja ir atskaitomybę tvarko Lietuvos Respublikos finansų ministerijos nustatyta tvarka.
. Administracija gali gauti paramą Nuostatuose nustatytiems uždaviniams ir funkcijoms įgyvendinti.

 SKYRIUS


. Administracijos struktūrinių padalinių, į struktūrinius padalinius neįeinančių valstybės tarnautojų ir darbuotojų bei Seniūnijų veiklą kontroliuoja ir už ją atsako Administracijos direktorius.
. Savivaldybės meras kontroliuoja ir prižiūri Administracijos direktoriaus veiklą.
. Administracijos finansinį, atitikties ir veiklos auditą atlieka Savivaldybės kontrolės ir audito tarnyba. 
. Administracijos vidaus auditą atlieka Administracijos Centralizuotas vidaus audito skyrius.
. Valstybės ir savivaldybių institucijos turi teisę įstatymų nustatyta tvarka tikrinti Administracijos veiklą.


 SKYRIUS


.	Savivaldybės merui priėmus sprendimą dėl Administracijos direktoriaus atleidimo iš pareigų, buvęs Administracijos direktorius Savivaldybės mero sprendime nurodytu laiku ir dalyvaujant Savivaldybės merui turi perduoti reikalus naujam Administracijos direktoriui ar kitam Savivaldybės mero įgaliotam asmeniui.
.	Perduodant reikalus turi būti surašomas reikalų perdavimo–priėmimo aktas, kuriame turi būti pateikti svarbiausi duomenys, apibūdinantys faktinę Administracijos būklę, kita būtina informacija.
.	Reikalų perdavimo–priėmimo aktą pasirašo reikalus perduodantis ir juos priimantis asmuo. Aktą tvirtina Savivaldybės meras. Jei reikalus perduodantis arba juos perimantis asmuo nesutinka su kai kuriais akto skyriais (punktais), jis nurodo tai raštu, pasirašydamas aktą.
.	Reikalų perdavimo–priėmimo aktas surašomas dviem egzemplioriais, iš kurių vienas lieka Savivaldybės merui, kitas – reikalus perimančiam asmeniui. Buvęs Administracijos direktorius turi teisę gauti akto kopiją.
. Administracijos struktūrinių padalinių – skyrių – ir Administracijos filialų – seniūnijų – reikalų perdavimo–priėmimo tvarką reglamentuoja padalinių nuostatai ir kiti teisės aktai.

 SKYRIUS


.	Administracijos nuostatus tvirtina, keičia, pripažįsta netekusiais galios Savivaldybės taryba.
.	Patvirtinti Nuostatai, jų pakeitimai įsigalioja nuo jų įregistravimo Juridinių asmenų registre įstatymų nustatyta tvarka.

 SKYRIUS


. Administracijos valstybės tarnautojų aktai ir veiksmai, pažeidžiantys gyventojų, institucijų, įstaigų, įmonių ir organizacijų teises, gali būti skundžiami teismui.
. Šiuose Nuostatuose neaptarti Administracijos veiklos klausimai sprendžiami vadovaujantis Lietuvos Respublikos įstatymais bei kitais teisės aktais.
. Jei pasikeičia teisės aktai, reglamentuojantys Administracijos veiklą, ir jei aukštesnės galios teisės aktai atitinkamus klausimus reglamentuoja kitaip nei šie Nuostatai, taikomos tų teisės aktų nuostatos.
. Administracijos vieši pranešimai skelbiami Savivaldybės interneto svetainėje adresu www.telsiai.lt.
. Informacija visuomenei apie Administracijos veiklą teikiama teisės aktų nustatyta tvarka.
. Administracija reorganizuojama, likviduojama arba pertvarkoma Lietuvos Respublikos įstatymų nustatyta tvarka.

_______________________

